Krista Parkkonen

Krista Parkkonen (25. kesäkuuta 2002 Lappeenranta) on suomalainen jääkiekkoilija. Hänen pelipaikkansa on puolustaja. Parkkonen on pelannut kaudesta 2022–23 alkaen Vermontin yliopiston joukkueessa Vermont Catamountsissa. Hän pelasi ensimmäisellä kaudellaan Vermontissa 38 ottelua antaen viisi syöttöä. Ennen siirtymistään Vermontiin Parkkonen edusti junioritasolla SaiPaa pelaten myös yhden ottelun Suomi-sarjaa edustusjoukkueen kanssa. Kaudeksi 2019–20 hän siirtyi HIFKiin, jossa hän pelasi Naisten Liigaa. Parkkonen debytoi Suomen maajoukkueessa joulukuussa 2021. Hän on pelannut maajoukkueessa yhteensä 20 ottelua, joissa on tehnyt kaksi maalia ja kuusi syöttöpistettä (tilanne 7. huhtikuuta 2023). Parkkonen on pelannut vuoden 2022 ja 2023 MM-kilpailuissa.

Lähteet 

Suomalaiset jääkiekkoilijat
Vuonna 2002 syntyneet
Elävät henkilöt